Cuneiform Tablet TC 3 92
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šur-i-dí-ma a-na a-šùr-na-da qí-bi₄-ma mì-šu ša ta-áš-pu-ra-ni um-ma a-ta-ma i-na KÙ.BABBAR-pí-kà DUMU a-lá-ḫi-im i-ṣa-ba-at ma-nam ḫa-bu-lá-ku-ma ta-am-gi₅-ir-tí-ni 2 GÚ AN.NA ku-nu-ki ša a-lim{ki} šu-a-šur ma-aḫ-ri-kà i-ša-kà-an-ma i-2-ší-ta iš-té-et ta-na-sà-aq-ma 10 ma-na KÙ.BABBAR a-na e-tí-kà ta-ša-qal ù ṭup-pá-am šu-a-tí šu-a-šur i šé-pí-šu <big_gap> ub-lá-kum mì-šu KÙ.BABBAR ša i-ṣa-bu-tù i-na a-wa-tim i-bu-a-kà a-pu-ùḫ 2-ší-ta šu-uq-le-en₆ iš-té-ta-ma ú-kà-li-im-kà ú ší-it-ma pá-aṭ-ra-at šu-ma-ma mì-ma a-na a-bi₄-šu ḫa-bu-lá-ku li-iš-pu-ra-ma a-bu-šu a-na-kam li-iṣ-ba-ta-ni a-ma-kam ki-ma ta-le-e-ú AN.NA li-qé-ma ki-ma a-wi-lu-tí-kà e-pu-uš-ma KÙ.BABBAR dí-šu-nu-tí a-ma-kam a-wa-tum lá i-ša-qal